हमीरपुर में बेतवा नदी के बढ़े जलस्तर के कारण किसानों को काफी नुकसान हो रहा है. जलस्तर बढ़ने से नदी के किनारे लगी सब्जियां डूब गई हैं. इस कारण किसानों की मुसीबतें लगातार बढ़ती जा रही हैं.
जिले से होकर गुजरने वाली बेतवा नदी में बढ़े जलस्तर के कारण नदी किनारे सब्जी डूबने लगी हैं. जिसके कारण सब्जी किसानों को काफी नुकसान हो रहा है. लाॅकडाउन के बाद अब बाढ़ सब्जी किसानों के ऊपर कहर बनकर टूट रही है.
जिले से होकर बहने वाली बेतवा नदी के किनारे निषाद समुदाय के किसान हरी सब्जी की खेती करते हैं. यहां किसान करेला, भिंडी, तरोई, लौकी, कद्दू, टमाटर, मिर्च आदि की पैदावार करते हैं. पहले लाॅकडाउन होने के कारण नदी किनारे सब्जी की पैदावार करने वाले लोगों को काफी घाटा हुआ था. वहीं अब बेतवा नदी के जलस्तर बढ़ने से सब्जियां डूबने लगी हैं. जिस कारण सब्जी किसानों की मुसीबतें लगातार बढ़ती जा रही हैं.
सब्जी किसानों ने बताया कि पहले लाॅकडाउन की वजह से सब्जियों को औने पौने दाम में बेचकर नुकसान उठाना पड़ा. वहीं अब बेतवा नदी के लगातार बढ़ रहे जलस्तर के कारण सब्जियां तोड़कर औने-पौने दाम में बेचने को मजबूर हैं. उन्होंने कहा कि यह साल सब्जी किसानों के लिए किसी आपदा से कम नहीं है. किसान आर्थिक तंगी से जूझ रहे हैं और उन्हें कहीं से भी राहत मिलती नजर नहीं आ रही है.
© Unite For Humanity
साहसी, निर्भीक, सदैव सच के साथ